LitNet Akademies Weerdink: ’n Globale perspektief op groepregte en diversiteit | LitNet
Die LitNet Akademies Weerdink-reeks skakel akademiese navorsing met die brandende kwessies van 2018/2019.
Die eerste onderhoud in hierdie reeks hou verband met:
migrasie en populisme
sosiale kohesie in Suid-Afrika
globalisering, mobiliteit en identiteite.
⇒ Hierdie onderhoud is gebaseer op die LitNet Akademies (Geesteswetenskappe)-artikel “Nasiebou in ’n eenheidstaat versus die toekenning van groepregte: Diskoerse oor die akkommodering van diversiteit met spesifieke verwysing na Afrika en Suid-Afrika” (2014, Elirea Bornman)
2018-12-12 at 13:59
Dit kom voor asof die onderwerpe wat ter sprake kom, te wydlopend is om sinvolle kommentaar te lewer.
Migrasie alleen is 'n verskynsel wat vele fasette en uitkomste het.
Die verskillende modelle van die staat het sy eie sterk en swak punte.
Afskeiding en kulturele eiesoortigheid het ook 'n lang en soms bitter geskiedenis.
Nasionale grense, die beheer en die wenslikheid daarvan in 'n moderne wêreld behoort tot 'n eie gesprek.
Die beheptheid met demokrasie as 'n blote meerderheid en die vorm van regering in 'n hoogs ontwikkelde samelewing behoort ook tot die gesprek.
2018-12-13 at 09:36
In baie Westerse lande veroorsaak die "sogenaamde migrantekrisis" velerlei ernstige probleme.
2018-12-15 at 11:00
Gebruik die Bybel vir 'n oomblik as 'n wetenskaplike handleiding wat handel oor die ontstaan en wording van die mensdom as geheel, en nie 'n godsdienstige geskrif nie.
Dan is dit duidelik dat mense oor baie millenia heen in identifiseerbare en omskryfbare groepe geleef het wat van mekaar verskil het. Die werk van historici en paleontoloë bevestig hierdie feit sedert daar vir die eerste keer kennis daaroor versamel is.
Enige logiesdenkende mens behoort tog te kan insien dat verskille tussen groepe 'n onlosmaaklike deel is van menslike bestaan. Dit gaan bloot nooit moontlik wees om hierdie wesensaard van menswees te verander nie. Die enigste manier om vrede tussen mense en/of groepe te bewerkstellig, sal wees om te begin by die onwegdinkbare waarheid, naamlik dat mense verskil. Om die verskil tussen Europeërs en Afrikane te reduseer tot blote kleur, is belaglik. Enige mens sal op 'n praktiese en alledaagse lewensvlak kan agterkom daar is fundamentele verskille tussen mense. Pogings om dit weg te wil redeneer, is net 'n politieke foefie.
2018-12-16 at 17:18
Dit kom voor asof ons in 'n "tydsgewrig"-periode is:
Amerika ondervind ontwrigtende verandering met die veranderde presidentskap en die opmars van ontworteldes uit die Suide.
Europa ondergaan diepgaande verandering met die migrante uit die Midde Ooste.
Afrika het ontwaak en dring na vore om sy eie identiteit af te druk.